Nr. de înregistrare 10241/23.08.2023

**ANUNȚ PRIVIND ACHIZIȚIA**

**Servicii Responsabil Tehnic cu Execuția (RTE) având autorizația /autorizațiile**

**în termen de valabilitate emisă de ISC.**

* Autoritatea contractantă: COMPANIA MUNICIPALĂ ENERGETICA SERVICII BUCUREȘTI S.A. cu sediul în București, Splaiul Unirii nr. 76, corp A, etaj 1, Sector 4.
* Prevederi legale aplicabile: Legea 98/2016 privind achizițiile publice
* Cod CPV: 71318000-0 - Servicii de consiliere şi de consultanţă în inginerie
* Obiectul achiziției: ,,**Servicii Responsabil Tehnic cu Execuția (RTE) având autorizația/autorizațiile în termen de valabilitate emisă de ISC.**”
* Sursa de finanțare: capitaluri/venituri proprii CMESB S.A
* Perioada de timp în care oferta trebuie să fie valabilă: 30 zile
* **Data limită de transmitere a ofertei:** **25.08.2023,** ora **15.00**, la adresa de e-mail: **achizitii@cmesb.ro**
* Descrierea serviciilor ce urmează a fi prestate, informații privind întocmirea ofertei tehnice și financiare:

Achiziție servicii prestate de Responsabilul Tehnic cu Execuția (RTE), având autorizația/autorizațiile în termen de valabilitate emisă de ISC pentru următoarele domeniile:

* 1. *- Construcții civile, industriale și agricole;*
  2. *- Construcții energetice și transport pe cablu;*
  3. *- Construcții telecomunicații;*
  4. *- Construcții rutiere și drumuri;*

*9.1  - Construcții edilitare și de gospodărie comunală.*

Conform prevederilor art. 30 din Legea nr.10/1995 și ale art. 50 din Procedură, responsabilii tehnici cu execuția autorizați răspund conform obligațiilor ce le revin pentru:

- realizarea nivelului de calitate corespunzător cerințelor fundamentale aplicabile lucrărilor de construcții pentru care sunt angajați, precum și în cazul neasigurării din culpa lor a realizării nivelului calitativ al lucrărilor prevăzut în proiecte, caiete de sarcini și în reglementările tehnice în construcții în vigoare la momentul execuției lucrărilor;

- viciile ascunse ale construcției, ivite într-un interval de 10 ani de la recepția lucrării, precum și după împlinirea acestui termen, pe toată durata de existență a construcției, pentru viciile structurii de rezistență rezultate din nerespectarea normelor de proiectare și de execuție la data realizării ei.

Conform prevederilor art. 17 alin. (1) din regulament, Responsabilul tehnic cu execuţia îndeplineşte, în condiţiile legii, în principal, următoarele atribuţii:

a) cunoaşte prevederile proiectului tehnic de execuţie, verificat conform legii;

b) verifică existenţa fişelor şi proiectelor tehnologice de execuţie, a procedurilor de realizare a lucrărilor corespunzătoare caietelor de sarcini din proiectul tehnic de execuţie, planurilor de verificare a execuţiei, proiectelor de organizare a execuţiei lucrărilor, precum şi graficele de realizare a construcţiilor, altele decât cele prevăzute în proiectul tehnic de execuţie;

c) participă la toate fazele de verificare a execuţiei lucrărilor, inclusiv la fazele determinante prevăzute în planul de control al calităţii lucrărilor de construcţii;

d) pune la dispoziţia investitorului documentaţia de execuţie întocmită, în vederea constituirii/completării, după caz, a cărţii tehnice a construcţiei;

e) opreşte execuţia lucrărilor de construcţii când constată neconformităţi care pot afecta calitatea acestora;

f) opreşte execuţia lucrărilor de construcţii în cazul în care se produc accidente tehnice şi/sau constată abateri de la prevederile proiectului tehnic de execuţie, înştiinţează Inspectoratul de Stat în Construcţii - I.S.C. sau, după caz, structurile proprii de control din cadrul instituţiilor prevăzute la art. 34 din Legea nr. 10/1995, republicată, cu completările ulterioare, şi permite reluarea lucrărilor numai după remedierea acestora.

Procedura prevede la art. 51 și detaliază la art. 52 atribuțiile responsabililor tehnici cu execuția, astfel: responsabilii tehnici cu execuţia lucrărilor de construcţii, în exercitarea dreptului de practică, trebuie:  
a) să permită execuţia lucrărilor de construcţii numai pe baza proiectelor şi detaliilor de execuţie verificate de specialişti verificatori de proiecte atestaţi;  
b) să verifice şi să avizeze fişele şi proiectele tehnologice, procedurile de realizare a lucrărilor, planurile de verificare a execuţiei, proiectele de organizare a execuţiei lucrărilor, precum şi programele de realizare a construcţiilor, referitor la lucrările aferente exigenţelor esenţiale;  
c) să pună la dispoziţia autorităţilor de reglementare şi/sau de control în construcţii, la solicitarea acestora, documentele întocmite în exercitarea obligaţiilor ce le revin;  
d) să întocmească şi să ţină la zi registrul electronic de evidenţă a activităţii pentru lucrările de construcţii pe care le coordonează tehnic şi de care răspund, conform modelului din anexa nr. 6;  
e) să se supună procedurii de supraveghere a activităţii persoanelor autorizate;  
f) să se supună prevederilor legale privind perfecţionarea profesională continuă a specialiştilor în construcţii, pentru domeniile pentru care este autorizat.

• Pentru execuția lucrărilor ce se află la acest moment în plină desfășurare, este necesară achiziția de servicii prestate de un (RTE) Responsabil Tehnic cu Execuția, care să îndeplinească cerințe legale pentru domeniu: 1.1, 1.2, 1.3, 2.1, 9.1.

**Lucrările de execuție desfășurate în cadrul proiectului de reabilitare a sistemului de termoficare al Municipiului București constau din:**

• săpătură de pământ până la plăcile de acoperire a galeriei sau canalului termic existent,

• săpătură de pământ până la radierul canalului termic existent, executat din bolţari,

• demontarea plăcilor prefabricate sau a bolţarilor,

• după demontarea conductelor clasice şi a suporturilor mobile, înlocuirea pernelor din beton deteriorate şi completarea numărului acestora acolo unde este cazul, datorită diferenţelor dintre lungimile portante ale conductelor existente faţă de cele ale conductelor nou proiectate,

• după montarea conductelor preizolate, acoperirea acestora cu pământ sau remontarea plăcilor de acoperire ale canalelor termice acolo unde este cazul,

• înlocuirea eşafodajelor pentru vanele montate suprateran sau în căminele existente,

• înlocuirea capacelor de acces cu capace prevăzute cu un sistem de siguranţă (încuietori şi balamale) şi a treptelor de acces la căminele existente,

• realizarea căminelor electrice, adiacente căminelor în care sunt montate vanele de secţionare;

• realizarea branșamentelor electrice și a instalațiilor electrice aferente;

• realizarea căminelor de golire, adiacente traseului de conducte montate în sistem preizolat;

• refacerea hidroizolaţiei căminelor de termoficare cu membrană bituminoasă termosudabilă acolo unde este cazul,

• astuparea şanţului cu pământul care a fost evacuat, realizându-se compactarea acestuia pe straturi,

• refacerea stratului superior la forma iniţială, în structuri asemănatoare cu cele existente;

• punerea in funcţiune a conductelor.

• lucrări de organizare a șantierului.

* Valoarea estimată –3.600,00 lei, fără TVA
* Perioada pentru care se solicită prestarea serviciilor: 01.09.2023 - 01.10.2023
* Prestarea serviciilor se face pe baza unei singure comenzi emisă pe toată perioada; achiziția cuprinde un cost lunar/total, fără a exista o limitare referitoare la numărul de avizări.
* Criteriul de atribuire – prețul cel mai scăzut
* Modalitatea de plată – în baza facturii fiscale emise în maxim 30 zile de la emitere
* Termen până la care se pot solicita clarificări: 24.08.2023, ora 10,00 la adresa de email: achizitii@cmesb.ro
* Termen de răspuns la solicitarile de clarificări: 24.08.2023, ora 17,00 publicat pe site-ul https://energeticaservicii.ro/proceduri-in-desfasurare/.
* Modul de întocmire a ofertei: Ofertantul va prezenta - propunerea tehnică - descrierea serviciilor ce urmează a fi prestate cu raportare la cerințele solicitate prin prezentul anunț, propunerea financiara în lei fără TVA (preț unitar/lună si valoarea totală) și autorizațiile valabile în acest domeniu (pentru domeniile 1.1, 1.2, 1.3, 2.1 și 9.1).Se va indica, inclusiv perioada pentru care se vor presta serviciile.
* Toate documentele constitutive ale ofertei vor fi semnate de reprezentantul legal al ofertantului.

Modul de finalizare al achiziției: Încheierea unui comenzii având ca obiect **Servicii Responsabil Tehnic cu Execuția (RTE) având autorizația /autorizațiile în termen de valabilitate emisă de ISC.**

Limba în care trebuie elaborată oferta: Limba română.

Întocmit,

Mihai ȚACIU

Expert Achiziții Publice